Di kra n teswiɛin, yessawaḍ umdan s ufelleq arama yeṭṭerdeq dɣa ad dyeglu s txessart i kra n wid i t-id-iqerben neɣ ahat i yiman-is. Ger wiggad i yettnekkaren ttḥuddun ayen bnan d wayen bnan wiyiḍ, aḥeddad n Lqalus nni ɣef yura Mulud At Maɛmer deg isefra n zik n Leqbayel, neɣ iɣef yecna Mennad, neɣ i d-yesedda Muḥya di tsuqilt n tmezgunt-nni n Luksun: Le ressucite, tinna i wumi isemma netta Muḥend u Ceɛban, ladɣa d amedya yettwessnen aṭas.